تورکیه‌نین ترمال ساغلیق سئکتور نماینده‌لری، بو ایل ساغلیق توریزمین‌ده یوز مین روس توریست هدفله‌ییر.
تورکیه، توریزمده ان چوخ قوناق آلدیغی اؤلکه‌لردن روسیایا دایر ساغلیق و تئرمال توریزم ساحه‌سین‌ده ائدیله‌ن ایشلرله سرعت یاخالایاجاق.
روس خسته‌لر، آرتیق تورکیه‌نین شفالی سولارین‌دا خسته‌لیکلرینه چاره تاپاجاق.
تئرمال ساغلیق و توریزم درنگی (تئستود) باشقانی یاووز ییلیق، وئردیگی آچیقلامادا، ساغلیق توریزمی چرچیوه‌سین‌ده گلن توریستلرین ان آز ۱۴-۲۸ گون قدر تورکیه‌ده قالدیقلارینا دقت چکدی.
گئچه‌ن ایل ۲ میلیون روس توریستین تورکیه‌نی سفر ائتدیگینی خاطیرلادان ییلیق، ۱۰ مین نفرین تئرمال و ساغلیق توریزمی اوچون گلدیگینی بیلدیردی.
روسلارین تورکیه‌نین سون ۱۵ ایلدیر ساغلیق و تئرمال توریزم ساحه‌سین‌ده‌کی گلیشمه‌لریندن چوخ خبردار اولمادیغینی، ائدیله‌ن تانیتیملارین بو معنادا چوخ فایدالی اولدوغونو دیله گتیره‌ن ییلیق، "بیزیم ائتمیش اولدوغوموز ایشلرده ۱۰۰ مین دولایین‌دا بیر توریستی، ۲۰۱۹ون تامامی ۲۰۲۰نین ایلک دؤردده‌بیری اوچون گؤزله‌ییریک" دئدی. تورکیه‌نین یالنیز دنیز توریزمین‌ده عبارت اولمادیغینی وورغولایان ییلیق، "ساغلیق و تئرمال ساحه‌ده ده چوخ یاخشی بیر پتانسیله صاحب بیر اؤلکه‌ییک. موسکوانین ان بؤیوک رهابیلیتاسیون خسته‌خاناسی ایله ایش بیرلیگی ائتدیک. بو ایش بیرلیگی چرچیوه‌سین‌ده خسته‌لر، تورکیه‌ده‌کی ساغلیق قورولوشلاریندا معالیجه ائدیله‌جک" دئدی.
۱۸-۲۳ فوریه تاریخلرین‌ده تور اوپئراتورلاری، ساغلیق چالیشانلاری، حکیملر و مطبوعات منسوبلارینین اولوشدوردوغو روس هیاتین، تئرمال و ساغلیق پتنسیلینی گؤرمک اوچون تورکیه‌یه گله‌جیینی ایفاده ائدن ییلیق، هیاتین دالامان، ایزمیر بالچووا، چئشمه و ایستانبول‌دا ساغلیق قورولوشلارینی زیارت ائدجگینی، آیریجا بیر سیرا گؤروشلر گرچکلشدیره‌جکلرینی سؤیله‌دی.
